ਕਾਂਗਰਸੀਆਂ ਵੱਲੋਂ ਏਡੀਸੀ ਮਾਨਸਾ ਨੂੰ ਬੰਦੀ ਬਣਾਉਣ ਦਾ ਵਿਰੋਧ ਚੰਡੀਗੜ੍ਹ, 3 ਅਗਸਤ - ਆਮ ਆਦਮੀ ਪਾਰਟੀ (ਆਪ) ਪੰਜਾਬ ਦੀ ਸੂਬਾ ਕੋਰ ਕਮੇਟੀ ਦੇ ਚੇਅਰਮੈਨ ਅਤੇ ਬੁਢਲਾਡਾ ਤੋਂ ਵਿਧਾਇਕ ਪ੍ਰਿੰਸੀਪਲ ਬੁੱਧਰਾਮ ਨੇ ਮਾਨਸਾ ਜ਼ਿਲ੍ਹਾ ਕਾਂਗਰਸ ਮੁਖੀ ਮੰਜੂ ਬਾਲਾ ਦੀ ਅਗਵਾਈ 'ਚ ਕਾਂਗਰਸੀਆਂ ਵੱਲੋਂ ਮਾਨਸਾ ਦੇ ਏਡੀਸੀ (ਵਿਕਾਸ) ਗੁਰਮੀਤ ਸਿੰਘ ਸਿੱਧੂ ਕਰੀਬ 2 ਘੰਟੇ ਬੰਦੀ ਬਣਾਏ ਰੱਖਣ ਦੀ ਸਖ਼ਤ ਨਿਖੇਧੀ ਕਰਦੇ ਹੋਏ ਕਿਹਾ ਕਿ ਸੱਤਾਧਾਰੀਆਂ ਵੱਲੋਂ ਪੁਲਸ ਮਹਿਕਮੇ ਦੇ ਪੂਰਨ ਸਿਆਸੀਕਰਨ ਕਰਨ ਪਿੱਛੋਂ ਹੁਣ ਸਿਵਲ ਪ੍ਰਸ਼ਾਸਨ ਦਾ ਵੀ ਸਿਆਸੀਕਰਨ ਕੀਤਾ ਜਾ ਰਿਹਾ ਹੈ, ਜੋ ਲੋਕਾਂ ਅਤੇ ਲੋਕਤੰਤਰ ਦੇ ਹਿੱਤ 'ਚ ਨਹੀਂ।
ਪੁਲਸ ਤੰਤਰ ਵਾਂਗ ਸਿਵਲ ਪ੍ਰਸ਼ਾਸਨ ਦੇ ਸਿਆਸੀਕਰਨ 'ਤੇ ਉਤਰੀ ਕਾਂਗਰਸ - ਪ੍ਰਿੰਸੀਪਲ ਬੁੱਧਰਾਮ